|  |  |  |
| --- | --- | --- |
| ที่ มท 0821.5/ว |  |  กรมส่งเสริมการปกครองท้องถิ่นถนนนครราชสีมา เขตดุสิต กทม. 10300 |

 พฤษภาคม 2568

เรื่อง การปรับกรอบระยะเวลาการขับเคลื่อนนโยบายสำคัญของกระทรวงมหาดไทยภายใต้ภารกิจกรมส่งเสริม
 การปกครองท้องถิ่น ประจำปีงบประมาณ พ.ศ. 2568

เรียน ผู้ว่าราชการจังหวัดทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0821.5/ว 1054 ลงวันที่ 6 มีนาคม 2568

สิ่งที่ส่งมาด้วย กรอบระยะเวลาการขับเคลื่อนตลาดดีมีมาตรฐานฯ (แก้ไขเพิ่มเติม) จำนวน 1 ชุด

 ตามที่กรมส่งเสริมการปกครองท้องถิ่นแจ้งแนวทางการขับเคลื่อน “ตลาดดีมีมาตรฐานขององค์กรปกครองส่วนท้องถิ่น” ประจำปีงบประมาณ พ.ศ. 2568 ให้จังหวัดดำเนินการตามแนวทางดังกล่าวและแจ้งให้องค์กรปกครองส่วนท้องถิ่นดำเนินการตามอำนาจหน้าที่ เพื่อขับเคลื่อนนโยบายสำคัญของกระทรวงมหาดไทย นโยบายด้านที่ 1 การจัดระเบียบสังคม ปราบปรามผู้มีอิทธิพล และนโยบายด้านที่ 4 การส่งเสริมการท่องเที่ยวชุมชน ในท้องถิ่น โดยกำหนดกรอบระยะเวลาการดำเนินการ ความละเอียดแจ้งแล้ว นั้น

 กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนนโยบายสำคัญของกระทรวงมหาดไทยเป็นไปด้วยความเรียบร้อย บรรลุวัตถุประสงค์ และตามกรอบระยะเวลาที่กระทรวงมหาดไทยกำหนด จึงขอความร่วมมือจังหวัดดำเนินการขับเคลื่อนตามกรอบระยะเวลาดังกล่าว และแจ้งให้องค์กรปกครองส่วนท้องถิ่นพิจารณาดำเนินการตามอำนาจหน้าที่ต่อไป ทั้งนี้ สามารถดาวน์โหลดสิ่งที่ส่งมาด้วยได้ที่เว็บไซต์ https://shorturl.asia/bSG3W หรือQR code ท้ายหนังสือฉบับนี้

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น



กองสาธารณสุขและสิ่งแวดล้อมท้องถิ่น

ร.อสถ. .....................................

ผอ.กสส. ..................................

ผอ.กง.ปร. ...............................

จนท. ......................................

กลุ่มงานป้องกันโรค

โทร 0 2241 9000 ต่อ 2112

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวสุจิตรา ดาวเรือง / นายจักรพงษ์ สุขใส โทรศัพท์ 08 0069 2677